Το παρακάτω πρόγραμμα μαθημάτων αφορά στα μαθήματα που ήδη έγιναν, καθώς και στις θεματικές των δύο επόμενων μαθημάτων.  Παρακαλώ σημειώστε ότι στις 19/10 δεν θα γίνει μάθημα. 
Ως προς την συνάντηση με τον Μιχάλη Αφολαγιάν, παρακαλώ διαβάστε από την βιβλιογραφία που παρατίθεται πιο κάτω και ετοιμάστε 3 ερωτήσεις για την συζήτηση.  Ως προς τις παρουσίασεις που έχετε αναλάβει, παρατίθεται βιβλιογραφία για κάθε ενότητα.  Δεν είναι ανάγκη να διαβάσετε και να λάβετε υπόψιν όλα όσα παραθέτω, αλλά μόνο όσα σας φαίνονται χρήσιμα.  Εστιάστε στο να διαβάσετε (τουλάχιστον) 3 πηγές.  Είναι επίσης απαραίτητο να έχετε δει οπτικο-ακουστικό υλικό.

Πρόγραμμα Μαθημάτων
1. 2.   Εισαγωγή (5,12/10 2026)  
Επιτελεστικός ακτιβισμός, artivism, δημόσια σφαίρα
Σώμα, Χώρος, κοινό και κοινότητα: Κοινωνικές προσεγγίσεις
Ιστορία της πολιτικής περφόρμανς από το 1970 κ.ε: φεμινιστικές προσεγγίσεις

Marvin Carlson, “Πολιτισμική περφόρμανς” στο Performance, Παπαζήση 2014, 491-556.
E. Fischer-Lichte, “Η έννοια του επιτελεστικού” στο Θέατρο και μεταμόρφωση, Πατάκης, 2013, 45-57, καθώς και επιμέρους κεφάλαια για το σώμα, την κοινότητα, την παρουσία κ.α.
H. Levebvre, “Σκέψεις πάνω στην πολιτική του χώρου” στο H. Lefebvre, Δικαίωμα στην πόλη, Κουκίδα, 2006, 227-248, ιδιαίτερα 231-232. 
M. Foucault, “Πολιτική οικονομία του σώματος” στο Δ. Μακρυνιώτη, επιμ. Τα όρια του σώματος.  Διεπιστημονικές προσεγγίσεις, νήσος, 2004, 125-132.
Ch. Mouffe, “Καλλιτεχνικός Ακτιβισμός και αγωνιστικά πεδία” στο Κ. Σταφυλάκης και Γ. Σταυρακάκης, επιμ. Το πολιτικό στη σύγχρονη τέχνη, Εκκρεμές, 287-294.
Εύα Φωτιάδη, “Τέχνη και κοινότητα” στο Α. Αυγητίδου, επιμ. Δημόσια Τέχνη, Δημόσια Σφαίρα, University Studio Press, 2021, 123- 138.
Claire Bishop, “Ανταγωνισμός και σχεσιακή αισθητική” στο Κ. Σταφυλάκης και Γ. Σταυρακάκης, επιμ. Το πολιτικό στη σύγχρονη τέχνη, Εκκρεμές, 215-252 (προαιρετικό).

3, 4	Διασπορικές κοινότητες/πολυπολιτισμική πόλη: αφροελληνικές κοινότητες
	(26/10, 2/11 2026)
Εύα Φωτιάδη, “Τέχνη και κοινότητα” στο Α. Αυγητίδου, επιμ. Δημόσια Τέχνη, Δημόσια Σφαίρα, University Studio Press, 2021, 123- 138.
Miwon Kwon, “Οι αφεδράσεις της κοινότητας” στο Κ. Σταφυλάκης και Γ. Σταυρακάκης, Το πολιτικό στη σύγχρονη τέχνη, Εκκρεμές, 189-211.

· Μουσείο Μπενάκη, έκθεση, Η Αφρική ανάμεσά μας, 2025 (26/10 2026) 
https://www.benaki.org/index.php?option=com_events&view=event 
Συνάντηση με τον συνεπιμελητή (με την Σ. Χανδακά) της έκθεσης, Μιχάλη Αφολαγιάν

